शव के साथ आए परिजनों की माली हालत ऐसी नहीं थी कि पोस्टमार्टम हाउसकर्मियों को मुंहमांगी राशि तीन हजार रुपया दे पाता। इसके बाद सौदेबाजी शुरू हुई और पोस्टमार्टमकर्मी अंतत: 15 सौ रुपए लेकर पोस्टमार्टम करने को राजी हुए। इतनी राशि नहीं रहने के कारण परिजन असमंजस की स्थिति में थे कि इसी बीच पिपरिया प्रखंड प्रमुख लुसी देवी के पति रामबिलास शर्मा आए और पांच सौ रुपए देने लगे लेकिन पोस्टमार्टम हाउस पांच सौ रुपए में तैयार नहीं हुआ।